ddrg/super_eurlex huggingface dataset:
Uredba Sveta (EGS) št. 448/69

z dne 11. marca 1969

o spremembi Uredbe (EGS) št. 315/68 o določitvi standardov kakovost za cvetoče čebulice, korenike in gomolje

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št 234/68 z dne 27. februarja 1968 [1] o vzpostavitvi skupne ureditve trga z živim drevjem in drugimi rastlinami, čebulicami, koreninami in podobnim, rezanim cvetjem in okrasnim listjem ter zlasti člena 3 Uredbe,

ob upoštevanju predloga Komisije,

ker so v Prilogi k Uredbi (EGS) št. 315/68 [2] predpisane določbe za razvrščanje v velikostne razrede; ker te določbe ne zajemajo proizvodov iz rodov Hippeastrum, Muscari in Scilla; ker je zaradi čim učinkovitejšega doseganja namena standardov kakovosti treba te proizvode vključiti v Prilogo,

SPREJEL NASLEDNJO UREDBO:

Člen 1

Prvi stolpec tabele iz oddelka III Priloge k Uredbi (EGS) št. 315/68 (Razvrščanje po velikosti) se črta.

Člen 2

Proizvodi iz Priloge k tej uredbi skupaj z določbami, ki se nanašajo na vsakega od njih, se po abecednem vrstnem redu vključijo v preglednico iz oddelka III Priloge k Uredbi (EGS) št. 315/68.

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. marca 1969

Za Svet

predsednik

J. P. Buchler

[1] UL L 55, 2.3.1968, str. 1.

[2] UL L 71, 21.3.1968, str. 1.

--------------------------------------------------

PRILOGA

Botanično ime proizvoda | Metoda razvrščanja | Najmanjša velikost | Velikostni razredi |

Hippeastrum (Amaryllis) (viteška zvezda, amarilis) | A | 20 cm | niso določeni |

Muscari armeniacum (armenska hrušica) | A, B | 6 cm | niso določeni |

Scilla siberica atrocaerulea (sibirska modra čebulica, ruska modra zvezda) | A, B | 7 cm | niso določeni |

--------------------------------------------------
Uredba Sveta (EGS) št. 1471/70

z dne 20. julija 1970

o vzpostavitvi skupnega postopka za avtonomno povečanje uvoza proizvodov v Skupnost, za katere veljajo ukrepi prostovoljnega omejevanja s strani držav izvoznic

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker so se nekatere tretje države obvezale Skupnosti, da bodo prostovoljno uporabile omejevanje pri izvozu nekaterih proizvodov;

ker pa se lahko izkaže, da je treba sprejeti avtonomno povečanje uvoza takih proizvodov v Skupnost;

ker je treba v ta namen vzpostaviti skupni postopek,

SPREJEL NASLEDNJO UREDBO:

Člen 1

1. Kadar sporazum, sklenjen med Skupnostjo in tretjo državo, določa uporabo prostovoljnega omejevanja pri izvozu iz te države v Skupnost in kadar Skupnost sklene predlagati ali dovoliti, da tretja država poveča izvoz zadevnega proizvoda v Skupnost, ta sprejme odločitev v skladu s postopkom iz člena 11 Uredbe Sveta (EGS) št. 1023/70 [1] z dne 25. maja 1970 o vzpostavitvi skupnega postopka za upravljanje količinskih kvot ob ustreznem upoštevanju:

(a) zahtev bodisi avtonomne bodisi pogodbene gospodarske in trgovinske politike;

(b) tržnih razmer v Skupnosti za zadevni proizvod;

(c) dejstva, da je zaželeno, da se ne ogrozi doseganje cilja, zastavljenega ob sklenitvi sporazuma s tretjo državo.

2. Komisija je odgovorna za obveščanje zadevne tretje države o sprejetih ukrepih.

3. Brez poseganja v katere koli posebne določbe nekaterih sporazumov o prostovoljnem omejevanju se ustrezno uporabljata člena 2(2) in 6 Uredbe Sveta (EGS) št. 1023/70.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. julija 1970

Za Svet

Predsednik

W. Scheel

[1] UL L 124, 8.6.1970, str. 1.

--------------------------------------------------
Uredba Sveta (EGS) št. 2392/71

z dne 8. novembra 1971

o uporabi priporočila Pridružitvenega Sveta št. 1, ki določa načine upravnega sodelovanja na carinskem področju za izvajanje Sporazuma o pridružitvi med Evropsko gospodarsko skupnostjo in Republiko Tunizijo

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113,

ob upoštevanju predloga Komisije,

ker je bil med Evropsko gospodarsko skupnostjo in Republiko Tunizijo [1] 28. marca 1969 podpisan Sporazum, ki je začel veljati 1. septembra 1969;

ker je 26. septembra 1969 Pridružitveni svet na podlagi člena 16(2) Protokola o opredelitvi pojma "izdelki s poreklom" in načinih upravnega sodelovanja, ki je sestavni del tega sporazuma, oblikoval priporočilo št. 1, ki določa načine upravnega sodelovanja na carinskem področju za namene izvajanja sporazuma;

ker je v Skupnosti treba začeti z izvajanjem ukrepov, ki jih predvideva to priporočilo,

SPREJEL NASLEDNJO UREDBO:

Člen 1

Določbe, ki jih predvideva tej uredbi priloženo priporočilo Pridružitvenega sveta št. 1 z dne 26. septembra 1969 o načinih upravnega sodelovanja na carinskem področju za izvajanje Sporazuma o pridružitvi med Evropsko gospodarsko skupnostjo in Republiko Tunizijo se začnejo uporabljati.

Člen 2

Ta uredba začne veljati tretji dan po dnevu njene objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. novembra 1971

Za Svet

Predsednik

A. Moro

[1] UL L 198, 8.8.1969, str. 1 in 89.

--------------------------------------------------
Uredba Sveta (EGS) št. 2823/71

z dne 20. decembra 1971

o začasni delni opustitvi dajatev skupne carinske tarife za vino, ki je s poreklom in ki prihaja iz Maroka, Tunizije ali Turčije

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije,

ob upoštevanju mnenja Evropskega parlamenta,

ker je po začetku veljavnosti Uredbe Sveta (EGS) št. 816/70 [1] z 28. aprila 1970 o dodatnih določbah za skupno ureditev trga za vino, kakor je bila nazadnje spremenjena z Uredbo (EGS) št. 2504/71 [2], zaželeno, da se do dokončnih režimov vzpostavijo začasni režimi z Marokom, Tunizijo in Turčijo, da bi se izognili prekinitvi pri izvozu vina iz navedenih držav;

ker navedeni začasni režimi, ki morajo biti enotni za celotno Skupnost, ne smejo ogroziti zaščite trga Skupnosti, ki jo zagotavljata zgoraj navedeni uredbi; ker bi delna opustitev dajatev skupne carinske tarife ob upoštevanju referenčne cene zadovoljila temu namenu;

ker se morajo navedeni začasni režimi uporabljati za omejeno obdobje, da bi Turčiji omogočili izvajanje člena 11 Priloge 5 Začasnega sporazuma med Evropsko gospodarsko skupnostjo in Turčijo ter da bi ostalim državam omogočili sprejem dokončnih režimov,

SPREJEL NASLEDNJO UREDBO:

Člen 1

1. Carine pri uvozu vina iz svežega grozdja, ki se uvršča v podštevilko ex 22.05 skupne carinske tarife, s poreklom in ki prihaja iz Maroka, Tunizije ali Turčije, znašajo 60 % dajatev skupne carinske tarife, ki se uporabljajo na datum uvoza.

2. Določbe odstavka 1 se uporabljajo samo, če so izpolnjeni pogoji, navedeni v drugem pododstavku člena 9(3) Uredbe (EGS) št. 816/70.

Pri uporabi zgoraj navedenega pododstavka carine, uporabljene v skladu z odstavkom 1, nadomestijo carine, ki so prikazane v skupni carinski tarifi.

Člen 2

Ta uredba začne veljati 1. januarja 1972.

Uporablja se najkasneje do 31. avgusta 1972.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. decembra 1971

Za Svet

Predsednik

M. Pedini

[1] UL L 99, 5.5.1970, str. 1.

[2] UL L 261, 26.11.1971, str. 1.

--------------------------------------------------
Uredba Komisije (EGS) št. 801/71

z dne 19. aprila 1971

o dovoljenju državam članicam za sprejetje ukrepov za izvoz svežega rezanega cvetja v tretje države, ki odstopajo od nekaterih zahtev standardov kakovosti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 234/68 [1] z dne 27. februarja 1968 o vzpostavitvi skupne ureditve trga za živo drevje in druge rastline, čebulice, korenine in podobno, rezano cvetje ter okrasno listje,

ob upoštevanju Uredbe Sveta (EGS) št. 316/68 [2] z dne 12. marca 1968 o določitvi standardov kakovosti za sveže rezano cvetje in okrasno listje in zlasti člena 2(2) Uredbe,

ker lahko v skladu s členom 2(2) Uredbe (EGS) št. 316/68 države članice sprejmejo ukrepe, ki odstopajo od nekaterih zahtev standardov kakovosti, da bi izvozniki lahko izpolnili zahteve trga nekaterih tretjih držav;

ker določbe standardov kakovosti v zvezi s pakiranjem in predstavitvijo rezanega cvetja ne dopuščajo, da bi trgovci v vseh primerih izpolnili zahteve trgov nekaterih tretjih držav; ker so te zahteve trga stalne in trajne; ker je zato treba državam članicam za nedoločen čas dovoliti, da jih izpolnijo;

ker so ukrepi, predvideni s to uredbo, v skladu z mnenjem Upravljalnega odbora za žive rastline,

SPREJELA NASLEDNJO UREDBO:

Člen 1

Državam članicam se dovoli sprejetje ukrepov, ki odstopajo od določb oddelka VI(A) Priloge I k Uredbi (EGS) št. 316/68, za izvoz rezanega cvetja v Združene države Amerike in Kanado.

Člen 2

Uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. aprila 1971

Za Komisijo

Predsednik

Franco M. Malfatti

[1] UL L 55, 2.3.1968, str. 1.

[2] UL L 71, 21.3.1968, str. 8.

--------------------------------------------------
Uredba Komisije (EGS) št. 1634/71

z dne 27. julija 1971

o spremembi Uredbe Komisije (EGS) št. 821/68 z dne 28. junija 1968 o opredelitvi luščenega žitnega zrnja in žitnega zrnja, obrušenega v kašo, ki se uporablja za dodeljevanje izvoznih nadomestil

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 120/67/EGS [1] z dne 13. junija 1967 o skupni ureditvi trga za žita, kakor je bila nazadnje spremenjena z Uredbo (EGS) št. 1528/71 [2], in zlasti člena 16(6) Uredbe,

ker je Uredba Komisije (EGS) št. 821/68 [3] z dne 28. junija 1968 sprejela opredelitev luščenega žitnega zrnja in žitnega zrnja, obrušenega v kašo, ki se uporablja za dodeljevanje izvoznih nadomestil;

ker obstaja na trgu žitno zrnje, obrušeno v kašo, dobre kakovosti, ki pa kljub temu ne izpolnjuje zahtev glede izenačenosti zrn, določenih z Uredbo (EGS) št. 821/68, in ki zaradi tega, ker ne ustreza opredelitvi, določeni za ta namen, ni upravičeno do izvoznega nadomestila, ki se dodeljuje za te proizvode; ker je treba sprejeti določbe Uredbe (EGS) št. 821/68, da lahko ta razred proizvodov izpolni pogoje za nadomestilo;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Del B "predelitve "luščenega žitnega zrnja" ter žitnega zrnja, obrušenega v kašo" določenega v Prilogi k Uredbi (EGS) št. 821/68, se spremeni v skladu s Prilogo k tej uredbi.

Člen 2

Ta uredba začne veljati 1. avgusta 1971.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. julija 1971

Za Komisijo

Predsednik

Franco M. Malfatti

[1] UL 117, 19.6.1967, str. 2269/67.

[2] UL L 162, 20.7.1971, str. 1.

[3] UL L 149, 29.6.1968, str. 46.

--------------------------------------------------

PRILOGA

B. "žitno zrnje, obrušeno v kašo" vključuje:

I. Zrnje prvega razreda:

1. zrnje, ki ustreza naslednji opredelitvi:

žitna zrna, obrušena v kašo, večinoma ječmenova zrna, ki imajo povsem odstranjene pleve, perikarp, kalček in pretežni del semenske lupine in alevronske plasti ter so enotne velikosti in na vseh straneh zaobljena;

2. in ki poleg tega izpolnjujejo naslednje zahteve:

izenačenost zrn:

(a) 75 % zrn ne sme presegati 20 % dm;

(b) 94 % zrn, seštetih postopoma med 3 % in 94 %, ne sme presegati 30 % dm;

(c) 100 % zrn ne sme presegati 50 % dm;

Določitev izenačenosti s sejalno analizo ob uporabi sit z okroglimi odprtinami.

dm : vrednost mediane, dobljena iz grafa rezultatov sejalne analize na točki, kjer je šlo 50 % proizvoda skozi sito.

II. Zrnje drugega razreda:

zrnje, ki ustreza opredelitvi pod BI(1).

--------------------------------------------------
Uredba Komisije (EGS) št. 802/71

z dne 19. aprila 1971

o spremembi Uredbe (EGS) št. 316/68 o določitvi standardov kakovosti za sveže rezano cvetje in sveže okrasno listje

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št 234/68 [1] z dne 27. februarja 1968 o skupni ureditvi trga za živo drevje in druge rastline, čebulice, korenine in podobno, rezano cvetje in okrasno listje, in zlasti člena 4 Uredbe,

ker določa oddelek VI "Pakiranje in predstavitev" Priloge I k Uredbi (EGS) št. 316/68 [2], da mora predstavitvena enota vsebovati 5, 10 ali večkratnik 10 kosov, razen za cvetje, ki ga običajno prodajamo posamezno ali za cvetje, ki ga običajno prodajamo po teži;

ker uporaba te določbe ne dovoljuje, da bi prodajalci teh proizvodov lahko v celoti izpolnili zahteve nekaterih kupcev, ki želijo kupiti predstavitveno enoto po fiksni ceni; ker je treba zaradi upoštevanja novih zahtev trga standarde kakovosti ustrezno prilagoditi;

ker so ukrepi, predvideni s to uredbo, v skladu z mnenjem Upravljalnega odbora za žive rastline,

SPREJELA NASLEDNJO UREDBO:

Člen 1

1. "Predstavitvena enota (šopek, škatla in podobno) mora vsebovati 5, 10 ali večkratnik 10 kosov.

Ta predpis pa ne velja:

(a) za cvetje, ki se običajno prodaja posamezno;

(b) za cvetje, ki se običajno prodaja po teži;

(c) za cvetje, glede katerega se prodajalec in kupec izrecno dogovorita za odstopanje od določb o številu cvetja v predstavitveni enoti. To odstopanje je dovoljeno samo za poslovanje izven veleprodajnih trgov pod pogojem, da:

- blago prodajamo neposredno na podlagi fiksne veleprodajne cene glede na predstavitveno enoto trgovcu na drobno ali njegovemu predstavniku,

- blago spremlja račun, dobavnica ali podoben dokument, iz katerega je razvidna omenjena prodajna cena,

- je predstavitvena enota pakiranja, ki ga je zahteval kupec za končnega kupca. Pakiranje mora biti takšno, da omogoča identifikacijo blaga."

2. "F Predstavitev

Če število cvetja na predstavitveno enoto ni v skladu z določili oddelka VI A, mora biti pakiranje označeno tako, da je razvidna natančna sestava predstavitvenih enot, ki jih vsebuje."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. aprila 1971

Za Komisijo

Predsednik

M. Malfatti

[1] UL L 55, 2.3.1968, str. 1.

[2] UL L 71, 21.3.1968, str. 8.

--------------------------------------------------
Uredba Komisije (EGS) št. 912/71

z dne 30. aprila 1971

o spremembah francoskega in italijanskega besedila Uredbe (EGS) št. 391/68 določitvi podrobnih pravil za intervencijski odkup prašičjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 121/67/EGS [1] z dne 13. junija 1967 o skupni ureditvi trga za prašičje meso, kakor je bila nazadnje spremenjena z Uredbo (EGS) št. 777/71 [2], ter zlasti člena 4(6) in člena 5(3) Uredbe,

ker je Uredba Komisije (EGS) št. 391/68 [3] z dne 1. aprila 1968 o določitvi podrobnih pravil za intervencijski odkup prašičjega mesa, kakor je bila spremenjena z Uredbo (EGS) št. 2665/70 [4], določila podrobna pravila, ki jih morajo upoštevati intervencijske agencije držav članic pri odkupu, skladiščenju in prodaji prašičjega mesa;

ker je Uredba (EGS) št. 2665/70 ta pravila dopolnila, zlasti glede temperature za zamrzovanje, skladiščenja in pakiranja;

ker se francosko in italijansko besedilo ne skladata z besedili drugih uradnih jezikov Skupnosti, in sicer v zvezi z dodatnimi pravili, ki zaradi tega ne ustrezajo ukrepom, ki so bili sprejeti na podlagi postopka iz člena 24 Uredbe št. 121/67/EGS; ker je zato nujno, da se zadevna besedila Uredbe (EGS) št. 391/68 spremeni;

ker so ukrepi, predvideni s to uredbo, skladni z mnenjem Upravljalnega odbora za prašičje meso,

SPREJELA NASLEDNJO UREDBO:

Člen 1

"Les Etats membres prennent toutes mesures aptes à assurer la bonne conservation des produits stockés. La température de congélation doit être égale ou inférieure a moins 30° Celsius, permettant d’obtenir une température à cœur égale ou inférieure à moins 15° Celsius. La température de stockage doit être égale ou inférieure a moins 20° Celsius."

Člen 2

"Gli Stati membri adottano tutte le misure indonee ad assicurare la buona conservazione dei prodotti ammassati. La temperatura di congelamento deve essere uguale o inferiore a meno 30° Celsius per permettere di ottenere una temperatura al centro della massa uguale o inferiore a meno 15° Celsius. La temperatura di conservazione in ammasso deve essere uguale o inferiore a meno 20° Celsius.

I suini macellati, in carcasse o mezzene, sono imballati, dopo congelazione, in polietilene, idoneo all’imballaggio di prodotti alimentari, di 0,05 mm di spessore ed in sacchi di cotone (stockinettes).

Le pancette (ventresche) ed il lardo sono imballati dopo congelazione, in polietilene, idoneo all’imballaggio di prodotti alimentari, di 0,05 mm di spessore."

Člen 3

Ta uredba začne veljati dan po objavi v Uradnem listu Evropskih skupnosti.

Uporablja se od 26. aprila 1971.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. aprila 1967

Za Komisijo

Predsednik

Franco M. Malfatti

[1] UL 117, 19.6.1967, str. 2283/67.

[2] UL L 85, 15.4.1971, str. 30.

[3] UL L 80, 2.4.1968, str. 5.

[4] UL L 284, 30.12.1970, str. 50.

--------------------------------------------------
Uredba Komisije (EGS) št. 1686/72

z dne 2. avgusta 1972

o določenih podrobnih pravilih za pomoč za seme

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2358/71 [1] z dne 26. oktobra 1972 o skupni ureditvi trga za semena, in zlasti člena 3(5) in 9 Pogodbe,

ker Uredba Sveta (EGS) št. 1674/72 [2] z dne 2. avgusta 1972 določa splošna pravila za dodeljevanje in financiranje pomoči za semena; ker mora Komisija določiti ustrezna podrobna pravila;

ker, da bi zagotovili pravilno delovanje sistema pomoči, bi bilo treba rastne pogodbe in izjave o rasti registrirati dovolj zgodaj, da se izvede obvezni nadzor;

ker lahko semenarna ali gojitelj semen zahtevata obdobje, v katerem obdelata, zapakirata in priskrbita potrdila za semena, ki jih je dobavil proizvajalec; ker se pomoč slednjim potemtakem lahko odobri samo več mesecev po žetvi, čeprav je ne glede na to treba določiti termin;

ker morajo vloge za pomoč, ki jih predložijo proizvajalci, dati najmanj potrebne informacije za potrebe nadzora;

ker morajo biti določeni potrebni ukrepi za primere, kjer semenarna ali gojitelj iz ene države članice gojita seme v drugi državi članici;

ker so ukrepi, predvideni v tej uredbi, v skladu z mnenjem Upravljalnega odbora za semena,

SPREJELA NASLEDNJO UREDBO:

Člen 1

Člen 3 Uredbe (EGS) št. 2358/71 se izvaja v skladu z naslednjimi podrobnimi pravili.

Člen 2

Države članice lahko letno določijo roke za registracijo pogodb o rasti in izjav, predvidenih v členu 5 Uredbe (EGS) št. 1674/72.

Člen 3

1. Pomoč se odobri pridelovalcu semen kot odgovor na vlogo, vloženo po setvi in pred datumom, ki ga določi zadevna država članica za vsako vrsto ali skupino sort.

2. Država članica plača znesek pomoči proizvajalcu v dveh mesecih po predložitvi vloge in najkasneje 30. junija leta, ki sledi letu po žetvi.

Člen 4

Vloga za pomoč vsebuje najmanj:

- naziv in naslov prosilca;

- količine proizvedenih certificiranih semen, izraženih v kvintalih na eno decimalno vejico;

- registracijsko številko pogodbe o rasti ali deklaracije o rasti.

Vlogi je priložen dodatni dokument, ki potrjuje, da so bile navedene količine semena uradno certificirane.

Člen 5

Semenarna ali gojitelj semen, ki gojita seme v drugi državi članici kot v tisti, za katero velja odobritev ali registracija, morata priskrbeti tej državi članici, na osnovi prošnje, podatke, potrebne za preverjanje upravičenosti do pomoči.

Člen 6

Vsaka država članica obvesti komisijo o določbah in ukrepih sprejetih za sistem pomoči v členu 3 Uredbe (EGS) št. 2358/71.

Člen 7

Ta uredba začne veljati dan po objavi v Uradnem listu Evropskih Skupnosti.

Ta uredba se uporablja od 1 julija 1972.

Ta uredba je v celoti zavezujoča in se neposredno uporablja v vseh državah članicah.

V Bruslju, 2. avgusta 1972

Za Svet

Predsednik

S.L. Mansholt

[1] UL L 246, 5.11.1971, str. 1.

[2] UL L 177, 4.8.1972, str. 1.

--------------------------------------------------
Uradni list L 272 , 05/12/1972 str. 0006 - 0006

finska posebna izdaja: poglavje 1 zvezek 1 str. 0097

danska posebna izdaja: serija I poglavje 1972(1-8.12) str. 0016

švedska posebna izdaja: poglavje 1 zvezek 1 str. 0097

angleška posebna izdaja: serija I poglavje 1972(1-8.12) str. 0016

grška posebna izdaja: poglavje 01 zvezek 1 str. 0155

španska posebna izdaja: poglavje 01 zvezek 1 str. 0182

portugalska posebna izdaja poglavje 01 zvezek 1 str. 0182



Uredba Sveta (Euratom, ESPJ, EGS) št. 2531/72 z dne 4. decembra 1972 o spremembi Uredbe (Euratom, ESPJ, EGS) št. 260/68 o pogojih in postopku obdavčevanja v korist Evropskih skupnosti SVET EVROPSKIH SKUPNOSTI JE ob upoštevanju Pogodbe o ustanovitvi enotnega Sveta in enotne Komisije Evropskih skupnosti, ob upoštevanju Protokola o privilegijih in imunitetah Evropskih skupnosti in zlasti člena 13 Protokola, ob upoštevanju predloga Komisije, ker je treba spremeniti Uredbo Sveta (Euratom, ESPJ, EGS) št. 260/68 [1] z dne 29. februarja 1968 o pogojih in postopku obdavčevanja v korist Evropskih skupnosti, kakor je bila spremenjena z Uredbo (Euratom, ESPJ, EGS) št. 1370/72 [2], da se tako upošteva Uredba (Euratom, ESPJ, EGS) št. 2530/72 [3] o uvedbi posebnih ukrepov pri zaposlovanju uradnikov Evropskih skupnosti zaradi pristopa novih držav članic, in za prenehanje dela uradnikov teh Skupnosti, SPREJEL NASLEDNJO UREDBO: Člen 1 Uredba (Euratom, ESPJ, EGS) št. 260/68 se spremeni: (a) Členu 2 se dodata četrta in peta alinea: - "prejemniki nadomestil zaradi dokončnega prenehanja zaposlitve iz člena 3 Uredbe (Euratom, ESPJ, EGS) št. 2530/72; - prejemniki dodatkov zaradi dokončnega prenehanja zaposlitve iz člena 4 Uredbe (Euratom, ESPJ, EGS) št. 2530/72." (b) Členu 6(1)(b) se doda stavek: "Te določbe se uporabljajo tudi za plačila na podlagi člena 4 Uredbe (Euratom, ESPJ, EGS) št. 2530/72." Člen 2 Ta uredba začne veljati 7. decembra 1972. Ta uredba je v celoti zavezujoča in se neposredno uporablja v vseh državah članicah. V Bruslju, 4. decembra 1972 Za Svet Predsednik N. Schmelzer [1] UL L 56, 4.3.1968, str. 8. [2] UL L 149, 1.7.1972, str. 3. [3] UL L 272, 5.12.1972, str. 1. --------------------------------------------------